ฉีดวัคซีนและเซรุ่มพิษสุนัขบ้าครบ ตามกำหนด และฉีดยาภายหลัง 2 ชม.หลังถูกข่วน ตอนนี้ผ่านมา 2 เดือนแล้ว- มีโอกาส เป็นพิษสุนัขบ้าอยู่หรือไม่- ไม่เคยใช้ยากดภูมิคุ้มกัน- มีอาการคล้ายเป็นหวัด มีอาการคล้ายสเลดติดคอ แต่สามารถกลืนน้ำหรือาหารได้ปกติ อาจจะฝืดอยู่บ้าง-ไม่มีไข้ วัดติดตามแล้ว 2 วันไม่เจออาการไข้ตอนนี้กังวลครับ เพราะเห็นหลายๆ กระทู้ใน Internet บอกว่าแม้จะฉีดยาไปแล้วแต่ยังสามารถเป็นโรคพิษสุนัข้บาได้ ตอนนี้อยากรู้ข้อมูลส่วนนี้จริงๆครับ วิตกกังวลมา อาทิตย์นึงแล้วครับ
สวัสดีครับ หากได้รับการฉีดวัคซีนป้องกันพิษสุนัขครบตามกำหนด ภายใน 2 ชั่วโมงที่ถูกข่วน ร่างกายก็จะสามารถถูกกระตุ้นให้สร้างภูมิคุ้มกันในช่วงที่ได้รับวัคซีน และหลังครบชุด ร่างกายก็จะสร้างภูมิคุ้มเอง ดังนั้น ในทางทฤษฎี ถ้าได้รับวัคซีนครบตามกำหนด ก็จะช่วยป้องกันโรคพิษสุนัขบ้าได้ครับ เพราะโดยทั่วไป โรคพิษสุนัขบ้ามักจะมีระยะฟักตัว หรือ ช่วงที่จะแสดงอาการคือภายใน 2-12 สัปดาห์ ยิ่งใกล้ใบหน้า ระยะฟักตัวก็จะสั้นลงเพราะใกล้สมองครับดังนั้น หากผ่านมาแล้ว 2 เดือน หรือ 60 วัน ยังไม่แสดงอาการของโรคพิษสุนัขบ้า (เช่น มีไข้ กลืนลำบาก กล้ามเนื้อคอเกร็ง) ความเป็นไปได้ที่จะเป็นโรคนี้ก็ต่ำมากครับ เพราะหลังฉีดวัคซีนครบชุดในหนึ่งเดือน ร่างกายก็จะมีภูมิคุ้มกันกับไวรัสแล้ว ส่วนเรื่องอาการหวัดที่เป็น ก็น่าจะเป็นหวัดธรรมดามากกว่าครับสรุปแล้ว ไม่ต้องกังวลนะครับ เพราะถ้าได้รับการวัคซีนครบชุด ไม่ขาด ก็เป็นการป้องกันรักษาที่เต็มที่แล้ว และทางสถิติ ผู้ที่ได้รับวัคซีนครบชุด ก็ไม่มีรายงานการเป็นพิษสุนัขบ้าในไทยครับ (รายงานผู้ที่เป็น คือ ผู้ที่ไม่ได้รับวัคซีนเลยครับ)